Sklep Sodišča (šesti senat) z dne 4. junija 2015 –
Bharat Heavy Electricals/Komisija
(Zadeva C‑602/14 P)
„Pritožba – Pritožba v zvezi z odpovedjo pogodbe o dobavi transformatorjev, sklenjene med tožečo stranko in grškim javnim podjetjem – Neizpolnitev države članice – Zavrnitev Komisije, da sproži postopek zaradi neizpolnitve obveznosti“
1.                     Pritožba – Razlogi – Očitno nedopustni ali očitno neutemeljeni pritožbeni razlogi – Zavrnitev z obrazloženim sklepom brez ustnega postopka kadarkoli (Poslovnik Sodišča, člen 181) (Glej točki 13 in 14.)
2.                     Pritožba – Razlogi – Pomanjkljiva obrazložitev – Implicitna obrazložitev Splošnega sodišča – Dopustnost – Pogoji (Statut Sodišča, člena 36 in 53, prvi odstavek; Poslovnik Splošnega sodišča, člen 81) (Glej točko 17.)
3.                     Ničnostna tožba – Izpodbojni akti – Zavrnitev Komisije, da sproži postopek zaradi neizpolnitve obveznosti – Izključitev (člena 258 PDEU in 263, četrti odstavek, PDEU) (Glej točke 18 in od 21 do 24.)
Izrek
1.
Pritožba se zavrne.
2.
Bharat Heavy Electricals Ltd nosi svoje stroške.